Den unge Einum gikk i gang med grøfting og nydyrking, bygde nye hus og drev frem et mønsterbruk. Erik Einums «ukuelige virksomhetstrang» fikk ham også til å begynne med handel og gjestgiveri, og han bygde sin første jekt hjemme på gårdstunet. Leire fra elvemelene utnyttet han til teglverk. Han bygde brygge og krambod nede ved sjøen og drev både trelast- og landhandel.